Distribution+status

Oprettet {$creationday}/{$creationmonth} {$creationyear}, sidst opdateret {$revisionday}/{$revisionmonth} {$revisionyear} =Seneste=
 * Arbejdsgrupper > Distributionsgruppen > Status **


 * // Vinter 2016 / -17 // **

Distributionsgruppen
Der er i efteråret og vinteren brugt meget krudt på at snakke om KBHFF Engros. Distributionsgruppen vil sammen med Engros udarbejde en samarbejdsaftale, der kan forelægges for GF 2017. Vi bruger også meget energi på at snakke modtagevagter. Der er problemer med modtagevagter i stort set alle afdelinger. Derfor vil vi opfordre alle afdelinger til at gøre som på Østerbro, hvor modtage og pakkevagter er slået sammen. Vi snakker om at rykke varerlevering til senere, så det giver bedre mening at slå vagterne sammen. KBHFF Valby har givet helt op på at finde lokaler. De har derfor leveret alle deres ting tilbage til KBHFF.

Chaufførerne
Vi søger forsat efter en chaufførkoordinator. Vi har et jobopslag på frivilligjob.dk, som desværre ikke har givet noget endnu. Vi arbejder på at beskrive opgaverne i detaljer, så det er nemmere at få overblik over, hvad man evt. går ind til. Midlertidigt er et distributionsgruppemedlem chaufførkoordinator. Vi har med succes påbegyndt en ny måde at planlægge chaufførvagter. Vagterne planlægges nu 18 frem ad gangen. Dvs. at der som chauførrekoordinator er meget at lave i to uger tre gange årligt, når der skal lægges vagtplan. Til gengæld, er der næsten intet at lave i mellemtiden.

Fælleslageret
Det går godt på fælleslageret. Vi har ikke haft problemer med bemanding længe. Vi har faktisk haft næsten for mange på vagt nogle uger. Vi savner rigtig meget varme på fælleslageret, da det er meget koldt her om vinteren. Godt selskab, kage, te og kaffe varmer. Da der var CPH Fashion Week i KPH Volume (den hal vi bruger til fælleslager), var vi den 1. februar i CPH Skatepark. Det var skønt, for der var varme på. =Ældre=


 * // Sensommer 2016 //**

Distributionsgruppen
Vi efterlyser en chaufførkoordinator, som vil koordinere chauffører og også møde op på distributionsmøder. KBHFF Frederiksberg er startet op den 14. september, og de sælger godt på førstedagen. Det tegner rigtig godt for den nye afdeling på Frederiksberg, som har fået skønne lokaler på et flygtninghjem. KBHFF Islands Brygge har desværre besluttet at lukke ned, fordi der ikke var nok frivillige til at tage administrative opgave i afdelingen. KBHFF Valby skulle starte i september, men de er desværre ikke kommet igang, da lokalerene alligevel ikke var egnede. De søger nu efter nye lokaler.

Fælleslageret
Flere teamlinks er stoppet efter sommeren, og der er ikke kommet nye til. Derfor bruger FK meget tid på at koodinere vagter på fælleslageret frem som udviklingsarbejde med håndbøger etc. Der er også blevet mere aktivitet på fælleslageret, efter KBHFF Engros er startet, og derved mere arbejde for fælleslagervagterne. Der har været mange uger med kun tre personer på vagt, hvilket er for lidt. Det er fysisk hårdt. Så der er brug for unge friske mænd på fælleslageret!

Chaufførerne
Der er nok chauffører på papiret, men der er alt for mange kørsler med fragtfirma. I år har vi indtil nu kørt 9 gange med fragtfirma, fordi der ikke har været en chauffør, som kunne køre. Det har kostet KBHFF mere end 10.000 kr., og det er mere, end der er budget til. Derfor er alle chauffører inviteret med til distributionsmøde den 26/9 til en snak om, hvordan vi bedre får besat vagterne. Der er kommet en del nye chauffører over sommeren, og flere af dem er allerede oplært. Så det lysner. Vi vil starte nye afdelinger op i KBHFF i August-September 2016. Valby og Brønshøj-Husum er godt igang. Frederiskberg og Indre By snakker vi også om. Emballageordning for avlerne blev sat igang i starten af året. KBHFF Engros, som benytter KBHFFs distributionsled, er startet op i efteråret og leverer nu til virksomheder i København.
 * // Forår 2016 //**

KBHFF Fælleslager
Fælleslageret kører mere stabilt end tidligere. Vi er klar til at skalere op, hvis der skulle komme flere bestillinger. Det er primært Vesterbro, som det halter med at få fælleslagervagter fra.

KBHFF Chauffører
Der mangler stadigvæk flere chauffører. Vi har haft omkring 4 kørsler med fragtfirma i år indtil nu (20. april).

Distributionsgruppen har startet en indsats for opstart af nye afdelinger af KBHFF i August-September 2016. Der arbejdes stadigvæk på at finde en løsning, hvor KBHFF kan tilbyde avlerne en emballageordning. Derudover har distributionsgruppen taget initiativ til et projekt der skal undersøge mulighederne for virksomhedsmedlemsskaber af KBHFF.
 * // Efterår 2015 //**

KBHFF Fælleslager (link til fælleslager-wiki)
Fælleslageret kører mere stabilt end tidligere, men der mangler nu et teamlink på team orange. Team brun kører uden teamlink men blot med en nøgleholder.

KBHFF Chauffører (link til chauffør-wiki)
Returemballageruterne kører. Der er ændret ruter, efter Frederiksberg lukkede 16. september 2015. Der mangler stadigvæk flere chauffører (introgrupperne er underettet).

Intro for nye medlemmer (link til intro-wiki)
Vi har nu kun en introkontaktperson, vi ønsker at have to. Vi har ikke ressourcerne i gruppen til at udvikle nyt intromateriale. Den primære opgave for introkontakpersonen er at give besked til introgrupperne om, hvor der mangler hænder til de fælles tjanser. Det er for nyligt blevet besluttet, at butiksgrupperne bliver sat CC på beskeder fra introkontaktperson til introgrupperne.

//** Efterår 2014 **// Distributionsgruppens primære arbejde med udvikling og optimering i foreningen har siden foråret 2014 været emballagehåndteringen i KBHFF og organiseringer på Fælleslageret. Derudover har distributionsgruppen haft tæt kontakt til en børnehave, som ønsker at starte en lokalafdeling baseret på forældrenes frivillige arbejdskraft i KBHFF. Ydermere har distributionsgruppen fornyligt optimeret på koordinering og bemanding af chaufførvagter. Det nyeste tiltag i gruppen er, at vi har fået to introkontaktpersoner, som vil koordinere mellem alle afdelingers introgrupper og foreningens centrale arbejdsgrupper.

KBHFF Fælleslager
Distributionsgruppen har det overordnede ansvar for driften af Fælleslageret i KBHFF og er pt. i fuld gang med at udvikle det. Derfor er følgende side netop oprettet for fælleslageret. Det er intentionen, at siden lægges i wiki-menuen her til venstre inden længe: Fælleslageret Vi holder evaluering af det nye fælleslager onsdag den 26. august klokken 17:00.

KBHFF Chauffører
Distributionsgruppen har også det overordnede ansvar for koordinering af chauffører til at køre grøntsagerne fra Fælleslageret ud til afdelingerne om onsdagen. Det seneste tiltag er, at chaufførerne også henter emballage i afdelinger, før de kører ud til Fælleslageret. På chauffør-wikien findes liste over de aktive chauffører. På [|Chaufførernes vagtplan] kan man se, hvor der hentes emballage hver uge. Følgende returemballageruter gælder fra 2015: @Returemballageruter

Intro for nye medlemmer
Distributionsgruppen har en introkontaktperson, som sørger for 1) at meddele afdelingernes introgrupper, hvor der mangler hænder i det central KBHFF, 2) at samle opdateret materiale til brug på intromøderne, som f.eks. videoer og slides, og 3) at formidle erfaringsudveksling på tværs af introgrupperne. Her er introkontaktpersonernes introside